CELEX: 62011TN0507
Language: et
Date: 2011-09-26 00:00:00
Title: Kohtuasi T-507/11: 26. septembril 2011 esitatud hagi — Peek & Cloppenburg versus Siseturu Ühtlustamise Amet — Peek & Cloppenburg (Peek & Cloppenburg)

10.12.2011   
            
            
               ET
            
            
               Euroopa Liidu Teataja
            
            
               C 362/18
            
         26. septembril 2011 esitatud hagi — Peek & Cloppenburg versus Siseturu Ühtlustamise Amet — Peek & Cloppenburg (Peek & Cloppenburg)
   (Kohtuasi T-507/11)
   2011/C 362/26
   Hagiavalduse keel: saksa
   
      Pooled
   
   
      Hageja: Peek & Cloppenburg KG (Düsseldorf, Saksamaa) (esindaja: advokaat S. Abrar)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Peek & Cloppenburg (Hamburg, Saksamaa)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 28. veebruari 2011. aasta otsus asjas R 262/2005-1;
            
         
               —
            
            
               mõista käesoleva menetlusega seotud kulud välja Siseturu Ühtlustamise Ametilt.
            
         
      Väited ja peamised argumendid
   
   
      Ühenduse kaubamärgi taotleja: hageja.
   
      Asjaomane ühenduse kaubamärk: sõnamärk „Peek & Cloppenburg” teenustele klassis 35.
   
      Vastulause aluseks oleva kaubamärgi või tähise omanik: Peek & Cloppenburg.
   
      Vastulause aluseks olev kaubamärk või tähis: muu varasem tähis, nimelt Saksamaal kehtiv ärinimi „Peek & Cloppenburg”.
   
      Vastulausete osakonna otsus: rahuldada vastulause.
   
      Apellatsioonikoja otsus: jätta kaebus rahuldamata.
   
      Väited: nõukogu määruse nr 207/2009 artikli 8 lõike 4 rikkumine, kuna varasema kaubamärgi „Peek & Cloppenburg” kasutamist ei saa keelata ja Saksa kaubamärgiseaduse (Markengesetz) § 12 kohaselt ei saa selle kasutamist Saksamaa Liitvabariigi territooriumil ära keelata; ning määruse nr 207/2009 artikli 76 lõike 1 esimese lause rikkumine, kuna apellatsioonikoda oleks pidanud menetluse peatama kuni Bundesgerichtshof (Saksamaa kõrgeim kohus) teeb otsuse ja jõustub Saksamaal kaubamärgi kehtetuks tunnistamise menetluses tehtud otsus.